Lilli Lumera
Lääneranna Vallavalitsus
avalike suhete spetsialist
Täpselt kuus aastat tagasi, 24. oktoobril 2017 jõustus Lääneranna vallas Riigikogu algatatud haldusreform. Liitus neli valda: Hanila, Koonga, Lihula ja Varbla. Ühendvald sai endale imeilusa nime – Lääneranna vald –, samuti kauni sümboolika vapi ja lipuna.
Riigikogu võttis 07. juunil 2016 vastu haldusreformi seaduse, mis mõjutas enamikku Eesti kohalikke omavalitsusi. Haldusreformi eesmärk oli suurendada kohalike omavalitsuste võimekust avalike teenuste pakkumisel, piirkondade arendamisel ja konkurentsivõime tõstmisel ning tagada ühtlasem piirkondlik areng.